system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre 20 noiembrie.
assistant
20 noiembrie este a 324-a zi a calendarului gregorian și a 325-a zi în anii bisecți. Mai sunt 41 de zile până la sfârșitul anului.

Evenimente 

 284: Dioclețian este ales împărat roman. El va pune capăt crizei imperiale din secolul al III-lea.
 1224: Prima mențiune a bisericii "Sf. Mihail" din Cisnădioara, germ. "Michelsberg", (județul Sibiu), monument în stil romanic.
 1272: Prințul Edward devine rege al Angliei, după moartea tatălui său Henric al III-lea.
 1407: Un armistițiu între Ioan fără Frică, duce de Burgundia și Ludovic de Valois, duce de Orléans este convenit sub auspiciile lui John, Duce de Berry, fratele regelui Carol al V-lea al Franței. Ducele de Orléans va fi asasinat trei zile mai târziu de facțiunea burgundă.
 1805: Singura operă a lui Beethoven, Fidelio, are premiera la Viena.
 1820: Scufundarea vasului-balenieră Essex, în apele Americii Latine, după ce a fost lovit în mod repetat de un cașalot. Se presupune că acest eveniment ar fi inspirat capodopera lui Herman Melville, Moby Dick. 
 1852: Începe construcția clădirii Școlii Centrale din București, care se va numi "Pensionatul Domnesc de fete". Din 1890, școala funcționează în localul construit de arhitectul Ion Mincu, lângă Grădina Icoanei; după 1948 și până în 2012 instituția se va numi "Liceul Zoia Kosmodemianskaia".
 1861: Poarta Otomană emite "Firmanul de organizare administrativă a Moldovei și Valahiei" care admitea unirea administrativă și politică a Principatelor de la 24 ianuarie 1859, însă prevedea că unirea va înceta la sfârșitul domniei lui Al. I. Cuza.
 1916: Primul Război Mondial: Guvernul României se retrage din Muntenia ocupată, la Iași, noua capitală a țării.
 1917: Are loc prima mare bătălie de tancuri, la Cambrai în Franța, unde aproape 400 de tancuri, atacând pe un front de 16 km, au străpuns apărarea trupelor germane.
 1917: Ucraina este declarată republică.
 1922: Conferința internațională de la Lausanne, în problema strâmtorilor Bosfor și Dardanele. Se discută și semnează tratatul de pace cu Turcia, care recunoștea drepturile României asupra insulei Ada-Kaleh. Insula nu mai există, fiind inundată la construirea barajului Porțile de Fier.
 1932: Premiera românească, la Opera Română din București, a baletului "Iris" de Constantin C. Nottara, după premiera absolută a spectacolului la Opera din Moravska-Ostrava din Cehoslovacia, din 12 noiembrie 1931.
 1940: Al Doilea Război Mondial: România, Ungaria și Slovacia se alătură Axei.
 1942: Alaska Highway se deschide oficial. Construcția drumului a fost accelerată după atacul japonez de la Pearl Harbor. Drumul face legătura între Dawson Creek, situat în provincia canadiană Columbia Britanică și Delta Junction în statul american Alaska. 
 1945: Procesele de la Nürnberg: Încep la Palatul de Justiție de la Nürnberg procesele împotriva a 24 de foști lideri germani, pentru crime de război.
 1947: Prințesa Elisabeta (viitoarea regina Elisabeta a II) s-a căsătorit cu ducele de Ediburgh, Philip Mountbatten.
 1952: Rudolf Slánský, Secretarul General al Partidului Cehoslovac și alți 13 lideri comuniști sau funcționari de rang înalt au fost acuzați și condamnați că ar fi participat la o conspirație troțkisto-titoisto-sionistă. Procesul a fost orchestrat la ordinul Moscovei prin intermediul consilierilor sovietici aflați în țară. Slánský va fi spânzurat la 3 decembrie 1952.
 1962: Președintele american John F. Kennedy a acceptat să ridice blocada din Cuba.
 1989: Convenția ONU cu privire la Drepturile Copilului a fost adoptată de Adunarea Generală a Națiunilor Unite. Până în prezent (2017), Convenția a fost adoptată de 196 de țări, membre ale Națiunilor Unite (cu excepția SUA si a Somaliei). Orice stat care semnează Convenția îi recunoaște conținutul, se obligă să îl respecte și să îl aplice în mod corespunzător.
 2003: Michael Jackson este arestat sub acuzația de molestare a unui copil.
 2006: Lui Mihail Sebastian i s-a conferit postum la München importantul premiu de carte "Geschwister Scholl" pe anul 2006, premiu ce este conferit în fiecare an începând din 1985 de către "Börsenverein des Deutschen Buchhandels".
 2019: Prințul Andrew, Duce de York, al doilea fiu al reginei Elisabeta a II-a, se retrage din toate atribuțiile publice în lumina acuzațiilor de viol, afirmând că asocierea sa cu miliardarul american Jeffrey Epstein care s-a sinucis în contextul în care era inculpat pentru agresiuni sexuale, a cauzat perturbări majore în activitatea familiei regale.

Nașteri 
 1602: Otto von Guericke, politician german (d. 1686)
 1625: Paulus Potter, pictor olandez (d. 1654)
 1629: Ernest Augustus, Elector de Braunschweig-Lüneburg, tatăl regelui George I al Marii Britanii (d. 1698)
 1752: Thomas Chatterton, poet britanic (d. 1770)
 1761: Papa Pius al VIII-lea (d. 1830)
 1834: Maria, Prințesă de Leiningen (d. 1899)
 1851: Margareta de Savoia, regină a Italiei (d. 1926)
 1858: Selma Lagerlöf, scriitoare suedeză, laureată a Premiului Nobel (1909), (d. 1940)
 1866: Maria Letizia Bonaparte, ducesă de Aosta (d. 1926)
 1869: Zinaida Gippius, poet rus (d. 1945)
 1872: Gheorghe Dabija, general al Armatei României în Primul Război Mondial (d. 1957)
 1872: George Tutoveanu, poet român (d. 1957)

 1886: Karl von Frisch, zoolog austriac (d. 1982)
 1889: Edwin Hubble, astronom american (d. 1953)
 1898: Alberto Suppici, jucător și antrenor uruguayan de fotbal (d. 1981)
 1907: Mihai Beniuc, scriitor și academician român (d. 1988)
 1907: Henri-Georges Clouzot, regizor francez de film (d. 1977)
 1911: Radu Grigorovici, fizician român (d. 2008)
 1912: Victor Preda, biolog român, membru al Academiei Române (d. 1982)
 1914: Ionel Banu, violonist și dirijor român de orchestre populare (d. ?)
 1921: Dinu Pillat, prozator și istoric literar român (d. 1975)
 1922: Valentin Stănescu, jucător și antrenor român de fotbal (d. 1994)
 1923: Nadine Gordimer, romancier sud-african, laureat al Premiului Nobel (1992)
 1924: Benoît Mandelbrot, matematician francez (d. 2010)
 1925: Robert F. Kennedy, politician american (d. 1968)
 1925: Maia Plisețkaia, balerină rusă (d. 2015)
 1937: René Kollo, tenor german
 1937: Christoph Klein, episcop al Bisericii Evanghelice C.A. din România
 1939: Stelian Tăbăraș, prozator român (d. 2009)
 1940: Valentin Popa, pictor, grafician și gravor român (d. 2010)
 1942: Joe Biden, politician american, al 46-lea președinte al Statelor Unite ale Americii (2020-prezent)
 1943: Grigore Ilisei, publicist și prozator român
 1944: Dragoș Ujeniuc, politician român

 1945: Maria Cornescu, cântăreață de muzică populară 
 1948: Constantin Dragomir, poet și prozator român (d. 2007)
 1948: Liviu Radu, scriitor român de science-fiction (d. 2015)
 1956: Bo Derek, actriță americană
 1957: Stefan Bellof, pilot german de Formula 1
 1959: Sean Young, actriță americană
 1962: Gerardo Martino, jucător și antrenor argentinian de fotbal
 1965: Olga Veliciko, scrimeră sovietică și rusă
 1968: Wolfgang Stark, arbitru german de fotbal
 1970: Sabrina Lloyd, actriță americană
 1973: Mihai Donțu, actor și regizor de teatru român (d. 2020)
 1975: Joshua Gomez, actor american
 1977: Fábio Júnior, fotbalist brazilian
 1979: Bojana Popović, handbalistă muntenegreană
 1980: Ioana Mihăilă, ministru al Sănătății 
 1981: Emily Wells, violonistă americană
 1988: Dušan Tadić, fotbalist sârb
 1994: Raluca Haidu, handbalistă română
 2001: Caty McNally, tenismenă americană

Decese 
 1316: Ioan I al Franței (n. 1316)
 1662: Arhiducele Leopold Wilhelm de Austria (n. 1614)
 1737: Carolina de Ansbach, soția regelui George al II-lea al Marii Britanii (n. 1683)
 1750: Maurice de Saxa, nobil german, mareșal al Franței (n. 1696)
 1794: Cesare Beccaria Bonesana, jurist, economist, publicist italian (n. 1738)
 1847: Wilhelm al II-lea, Elector de Hesse (n. 1777)
 1875: Francisc al V-lea, Duce de Modena (n. 1819)
 1880: Léon Cogniet, pictor francez (n. 1794)

 1894: Karl Augustus, Mare Duce Ereditar de Saxa-Weimar-Eisenach (n. 1844) 
 1894: Anton Rubinstein, pianist și compozitor rus (n. 1829)
 1910: Lev Nicolaevici Tolstoi, scriitor rus (n. 1828)
 1925: Stefan Żeromski, prozator și dramaturg polonez (n. 1864)
 1925: Alexandra a Danemarcei, soția regelui Eduard al VII-lea al Regatului Unit (n. 1844)
 1938: Edwin Hall, fizician american (n. 1855)
 1938: Maud de Wales, regină a Norvegiei, soția regelui Haakon al VII-lea al Norvegiei (n. 1869)
 1940: Ioan Moța, preot și publicist român (n. 1868)
 1947: Wolfgang Borchert, scriitor german (n. 1921)
 1952: Benedetto Croce, filosof, istoric și politician italian (n. 1866)
 1957: Mstislav Dobujinski pictor rus-lituanian (n. 1875)
 1964: Sabin Manuilă, statistician, medic, demograf, membru fondator al Academiei de Medicină (n. 1894)
 1975: Francisco Franco, general și politician spaniol, dictator al Spaniei (1939-1975), (n. 1892)
 1978: Giorgio de Chirico, pictor suprarealist italian (n. 1888)
 2006: Robert Altman, regizor american (n. 1925)

 2006: Zoia Ceaușescu, fiica lui Nicolae Ceaușecu (n. 1949)
 2010: Roxana Briban, soprana Opera din Viena, Opera Română (n. 1971)
 2010: Walter Helmut Fritz, poet, romancier, eseist și traducător german (n. 1929)
 2016: Konstantinos Stefanopoulos, politician grec, președinte al Greciei (n. 1926)
 2016: William Trevor, scriitor irlandez (n. 1928)
 2018: Aaron Klug, chimist britanic de origine lituaniană, laureat Nobel (n. 1926)
 2020: Patriarhul Irineu, preot ortodox sârb, al 45-lea patriarh al Bisericii Ortodoxe Sârbe (n. 1930)
 2021: Claudiu Iordache, eseist, poet și prozator român (n. 1942)

Sărbători 

 Sf. Grigorie Decapolitul; Înainteprăznuirea Intrării în Biserica a Maicii Domnului; Sf. Mc. Dasie; Sf. Ierarh Proclu (calendarul creștin-ortodox)
 Ss. Felix de Valois; Edmund, rege (20 noiembrie). Cristos, Regele Universului (calendarul romano-catolic)
 Preserbarea Intrării în Templu a Maicii Domnului. Sf. Grigore Decapolitul (calendarul greco-catolic)
 Ziua Internațională a Drepturilor Copilului
 Ziua industrializării Africii

Note

 
! 20
! 11 20